Незалежнасьць Ірландыі
Англія апавесьціла ўсяму сьвету, што дае незалежнасьць Ірландыі.

Факт гэты мае аграмаднае значэньне: ён даказывае, што ідэя вольнасьці для малых народаў не прапала і уводзіцца у жыцьцё.

Ірландзкі народ, каторы колькі сталецьцяў цярпеў нечуваны уціск, народ, каторы жыў, як і мы беларусы, „на нашай, але не сваей зямлі“ — атрымаў свабоду.

Беларусы нейкі час мелі зносіны з Ірландыяй: гэта было яшчэ за Керэнскага да пабеды бальшавізма. Колькі ірландцаў было у Менску і дужа цікавіліся беларусамі і іх ідэяй незалежнасьці.

Доўга можа быць прыйдзецца чакаць нам на гэтае счасьця, але мусім яго дачакацца і дачэкаемся, як ірландцы.

Fiat justitia!

Публіцыстыка Рамуальда Зямкевіча
Ірландыя
Беларуская Думка (1919)
Творы 1919 года